laion/Wikipedia-Exotic huggingface dataset:
דדריק לוסון

דדריק לוסון (באנגלית: Dedric Lawson; נולד ב-1 באוקטובר 1997) הוא כדורסלן אמריקאי המשחק בעמדת הפאוור פורוורד בבשיקטש. לוסון לשחק כדורסל בתיכון המילטון בממפיס. בשנת 2015 נבחר לסגל משחק מקדונלד'ס אול-אמריקן. הוא בחר לשחק עבור קבוצת הכדורסל של אוניברסיטת ממפיס, ובשנתו הראשונה רשם ממוצעים של 15.8 נקודות ו-9.3 ריבאונדים למשחק. בעונתו השנייה העמיד ממוצעים של 19.2 נקודות, 9.9 ריבאונדים ו-3.3 אסיסטים למשחק. באפריל 2017 הכריז כי הוא מתכנן לעבור לאוניברסיטת קנזס, ועל כן לא שיחק בממפיס עד שעזב. בעונתו היחידה בקנזס, העמיד ממוצעים של 19.4 נקודות ו-9.3 ריבאונדים למשחק, ובתום העונה הכריז כי יתמודד בדראפט 2019 ב-NBA. לאחר שלא נבחר בדראפט, לוסון הצטרף לסגל גולדן סטייט ווריורס לקראת ליגת הקיץ של ה-NBA, ולאחר הליגה הצטרף לאוסטין ספרס מליגת הפיתוח של ה-NBA. ב-9 במרץ 2020 רשם שיא של 33 נקודות ו-10 ריבאונדים, שהיה משחק הדאבל-דאבל העשירי שלו בעונה, בניצחון קבוצתו 117–114 על אוקלהומה סיטי בלו. ב-9 ביולי 2020 הצטרף לגויאנג אוריון אוריונס מליגת העל הדרום-קוריאנית. ב-2 ביוני 2021 חתם בבשיקטש מליגת העל הטורקית. לאחר עונה אחת, שב לגויאנג אוריון אוריונס. מדיה וקבצים בנושא דדריק לוסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket Dedric Lawson named to McDonald's All-American Game roster, www.commercialappeal.com (באנגלית) What’s Expected of Dedric Lawson This Season? More Versatility, Fewer Hot Wings, Memphis Daily News Men's Basketball All-Conference, All-Rookie Teams Announced, theamerican.org (באנגלית) Former Memphis standouts Dedric and K.J. Lawson are transferring to Kansas, CBSSports.com (באנגלית) Kansas forward Lawson entering NBA draft, ESPN.com, ‏2019-04-08 (באנגלית) Warriors Announce 2019 NBA Summer League Roster and Broadcast Schedule, Golden State Warriors (באנגלית) AUSTIN SPURS ANNOUNCE 2019 TRAINING CAMP ROSTER, Austin Spurs (באנגלית אמריקאית) American-Statesman Staff, Dedric Lawson, Chimezie Metu spark Austin Spurs over Oklahoma City Blue, Austin American-Statesman (באנגלית אמריקאית) 고양 오리온 오리온스, orions.co.kr (בקוריאנית) Dedric Lawson Beşiktaş Icrypex’te, bjk.com.tr ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דדריק לוסון".
אנתוני גורדון

אנתוני מייקל גורדון (באנגלית: Anthony Michael Gordon; נולד ב־24 בפברואר 2001) הוא כדורגלן אנגלי המשחק בעמדת הקיצוני בניוקאסל יונייטד ובנבחרת אנגליה. גורדון הצטרף לאברטון בגיל 11 לאחר שחרורו מליברפול. ב-7 בדצמבר 2017 ערך את הופעת הבכורה שלו בקבוצה בניצחון 0–3 על אפולון לימוסול בליגה האירופית. הוא ערך את הופעת הבכורה שלו בפרמייר ליג בתיקו 1-1 עם וסטהאם יונייטד בינואר 2020. ב-1 בפברואר 2021 הושאל גורדון לפרסטון נורת' אנד מהצ'מפיונשיפ בהשאלה עד תום העונה. חמישה ימים לאחר מכן, הוא ערך את הופעת הבכורה שלו בקבוצה בהפסד 1–2 לרות'רהאם יונייטד. ב-29 בינואר 2023 חתם גורדון בניוקאסל יונייטד. לאחר שייצג את ארצו בנבחרות עד גיל 19 ו-18, גורדון ערך את הופעת הבכורה שלו עבור הנבחרת עד גיל 20 במהלך הניצחון 2–0 על ויילס ב-13 באוקטובר 2020. ב-5 בנובמבר 2021 זומן לראשונה לנבחרת אנגליה עד גיל 21, וכבש פעמיים בהופעת הבכורה שלו בניצחון 1–3 על צ'כיה ב-11 בנובמבר 2021. גורדון זכאי לייצג גם את נבחרות אירלנד וסקוטלנד עקב מוצאם של סבו וסבתו. ב-23 במרץ 2024 ערך את הופעתו הבכורה בנבחרת הבוגרת בהפסד 1-0 לברזיל. מדיה וקבצים בנושא אנתוני גורדון בוויקישיתוף אנתוני גורדון, ברשת החברתית אינסטגרם אנתוני גורדון, באתר Transfermarkt אנתוני גורדון, באתר Soccerway אנתוני גורדון, באתר BDFutbol אנתוני גורדון, באתר WorldFootball.net אנתוני גורדון, באתר FootballDatabase.eu אנתוני גורדון, באתר ESPN 161385360554578, Gordon was released by Liverpool and could end Reds' quadruple dream for Everton, talkSPORT, ‏24 באפריל 2022 (באנגלית אמריקאית) Anthony Gordon Beats The Deadline To Join From Everton, www.pnefc.net (באנגלית בריטית)
ארתור קראצ'ון

ארתור קראצ'ון (ברומנית: Artur Crăciun; נולד ב-29 ביוני 1998 בקישינב שבמולדובה) הוא כדורגלן מולדובני המשחק בעמדת הבלם בקבוצת פושצ'ה נייפולומיצה מליגת העל הפולנית ובנבחרת מולדובה. קראצ'ון שיחק בקבוצות זימברו קישינב, שריף טירספול, מילסאמי אורחיי וספינטול גאורגה מליגת העל המולדובית, אוניברסיטת קלוז' מהליגה הרומנית השנייה, בודפשט הונבד מליגת העל ההונגרית, ולוקומוטיב פלובדיב וצרסקו סלו מליגת העל הבולגרית. ב-22 ביוני 2022 חתם בהפועל כפר סבא מהליגה הלאומית. ב-10 ביולי 2023 חתם לעונה אחת בפושצ'ה ניפולומיצה מליגת העל הפולנית. ב-14 בנובמבר 2019 ערך קראצ'ון את הופעת הבכורה שלו בנבחרת מולדובה, בהפסד 1–2 לנבחרת צרפת במסגרת מוקדמות יורו 2020. ארתור קראצ'ון, באתר Transfermarkt ארתור קראצ'ון, באתר Soccerway ארתור קראצ'ון, באתר National Football Teams ארתור קראצ'ון, באתר FootballDatabase.eu יניב טוכמן, ‏‏הפועל כפר סבא החתימה את בלם נבחרת מולדובה, באתר ספורט1, 22 ביוני 2022
Panorama

Panorama (בעברית: פָּנוֹרָמָה) הוא אלבום האולפן השני נשל הזמרת-יוצרת האמריקאית היילי קיוקו. האלבום יצא לאור ב-29 ביולי 2022, על ידי חברות התקליטים אמפייר דיסטריביושן ואטלנטיק. האלבום Panorama באתר Discogs האלבום Panorama באתר אפל מיוזיק "Hayley Kiyoko announces second album 'Panorama' with single 'For The Girls'". NME (באנגלית בריטית). 2022-05-22. נבדק ב-2022-06-19. "PANORAMA by Hayley Kiyoko". iTunes, Apple Music. 29 ביולי 2022. {{cite web}}: (עזרה) Release formats for Panorama on July 22, 2022: "PANORAMA Zine". Hayley Kiyoko Official Store. נבדק ב-22 ביולי 2022. {{cite web}}: (עזרה) "PANORAMA Alternate Cover CD". Hayley Kiyoko Official Store. נבדק ב-22 ביולי 2022. {{cite web}}: (עזרה) "PANORAMA Digital Album". Hayley Kiyoko Official Store. נבדק ב-22 ביולי 2022. {{cite web}}: (עזרה) "PANORAMA Autographed CD". Hayley Kiyoko Official Store. נבדק ב-22 ביולי 2022. {{cite web}}: (עזרה) "PANORAMA Lenticular CD". Hayley Kiyoko Official Store. נבדק ב-22 ביולי 2022. {{cite web}}: (עזרה) "Panorama". Apple Music (US). 22 ביולי 2022. נבדק ב-22 ביולי 2022. {{cite web}}: (עזרה)
אנסו פרננדס

אנסו חרמיאס פרננדס (בספרדית: Enzo Jeremías Fernández; נולד ב-17 בינואר 2001 בסן מרטין שבארגנטינה) הוא כדורגלן ארגנטינאי המשחק בעמדת הקשר בצ׳לסי ובנבחרת ארגנטינה. פרננדס, שנולד למשפחה של אוהדי ריבר פלייט, קרוי של שמו של כוכב הקבוצה אנסו פרנצ'סקולי (כמו אנסו פרס). פרננדס גדל במחלקת הנוער של ריבר פלייט. ב-5 במרץ 2020 ערך פרננדס את הופעת הבכורה שלו בקבוצה הבוגרת של ריבר פלייט, בהפסד 0–3 לליגה דה קיטו במסגרת גביע ליברטדורס לעונת 2020. ב-22 באוגוסט 2020 הושאל פרננדס לדפנסה וחוסטיסיה מליגת העל הארגנטינאית. הוא ערך 14 הופעות ליגה במדי המועדון, ובחודש יוני 2021 חזר לריבר פלייט. ב-24 ביוני 2022 חתם בבנפיקה ליסבון תמורת עשרה מיליון אירו. ב-5 באוגוסט ערך הופעת בכורה בה כבש שער בניצחון 0–4 על ארוקה. ב-30 בינואר 2023 נקנה פרננדס על ידי קבוצת בצ'לסי בתמורה ל-121 מיליון אירו, בקנייה היקרה ביותר בתולדות הפריימיר ליג באותה התקופה. ב-23 בספטמבר 2022 ערך פרננדס את הופעת הבכורה שלו בנבחרת ארגנטינה, בניצחון 0–3 על נבחרת הונדורס במשחק ידידות. נכלל בסגל נבחרת ארגנטינה בטורניר מונדיאל 2022. ב-26 בנובמבר 2022 הבקיע את שער הבכורה שלו בנבחרת, בניצחון 0–2 על נבחרת מקסיקו במסגרת המחזור השני בשלב הבתים של הטורניר. ריבר פלייט ליגת העל הארגנטינאית (1): 2021 טרופאו דה קמפאונס (1): 2021 דפנסה וחוסטיסיה גביע סודאמריקנה (1): 2020 רקופה סודאמריקנה (1): 2021 בנפיקה ליגת העל הפורטוגלית (1): 2022/23 צ'לסי סגנות גביע הליגה האנגלית (1): 2023/24 ארגנטינהנבחרת ארגנטינה גביע העולם בכדורגל (1): 2022 קשר החודש בליגה הפורטוגלית (3): אוגוסט 2022, אוקטובר 2022, נובמבר 2022 השחקן הצעיר של גביע העולם בכדורגל (1): 2022 מדיה וקבצים בנושא אנסו פרננדס בוויקישיתוף אנסו פרננדס, ברשת החברתית אינסטגרם אנסו פרננדס, באתר Transfermarkt אנסו פרננדס, באתר Soccerway אנסו פרננדס, באתר BDFutbol אנסו פרננדס, באתר WorldFootball.net אנסו פרננדס, באתר National Football Teams אנסו פרננדס, באתר FootballDatabase.eu אנסו פרננדס, באתר ESPN Fernández: “Esta oportunidad que me da Defensa es muy importante" באתר Vavel, ‏4 בספטמבר 2020 (בספרדית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
סימפוניה מס' 31 של מוצרט

הסימפוניה מס' 31 ברה מז'ור, הידועה יותר בשם הסימפוניה של פריז, היא אחת הסימפוניות המפורסמות ביותר של וולפגנג אמדאוס מוצרט. ייתכן שזו הייתה הראשונה מבין הסימפוניות שלו שהתפרסמה. היצירה יצאה לאור ב-1779. היצירה הולחנה בשנת 1778 במהלך שהותו הלא מוצלחת של מוצרט בפריז. המלחין היה אז בן 22. הבכורה התקיימה ב-12 ביוני 1778 בהופעה פרטית בביתו של הרוזן קרל היינריך יוזף פון סיקינגן. הבכורה הפומבית התקיימה שישה ימים לאחר מכן. העבודה זכתה לביקורת חיובית בגיליון ה-26 ביוני של כתב העת: Courrier de l'Europe, שפורסם בלונדון: הקונצרט החל בסימפוניה מאת מוצרט. האמן הזה, שהחל מהגיל הרך ביותר עשה לעצמו שם בקרב נגני צ'מבלו, עשוי להיות מדורג היום בין המלחינים המוכשרים ביותר. היצירה בוצעה שוב ב-15 באוגוסט, הפעם עם פרק שני חדש, אנדנטה המחליף את האנדנטינו המקורי ב-6/8. כנראה שהעבודה הייתה פופולרית. כתב העת דויטש מפרט מספר הופעות נוספות במהלך 1779, ב-18 וב-23 במרץ, ב-23 במאי וב-3 ביוני; וב-14 במאי 1780. היצירה פורסמה בפריז על ידי חברת ההוצאה לאור "סייבר" והוכרזה למכירה ב-20 בפברואר 1779. הסימפוניה בוצעה מאוחר יותר בבורגתיאטר בווינה ב-11 במרץ 1783 במהלך קונצרט הטבה לגיסתו של מוצרט, הזמרת אלוזיה ובר. הסימפוניה בולטת בהיותה בעלת הרכב כלי נגינה גדול במיוחד לתקופתה, שהתאפשרה על ידי התזמורת הגדולה שעמדה לרשותו של מוצרט בתקופתו בפריז. בהרכב ישנם 2 חלילים, 2 אבובים, 2 קלרינטים, בסון אחד, 2 קרנות יער, 2 חצוצרות, טימפני ומיתרים. זו הייתה הסימפוניה הראשונה של מוצרט שהשתמשה בקלרינט. המוזיקולוג סיידי (אנ') מעיר כי זוהי התזמורת הגדולה ביותר שעבורה הלחין עדיין מוצרט בקריירה שלו. מספר נגני המיתרים אינו מצוין, אך סיידי מעיר כי בהקרנת הבכורה היו 22 כינורות, חמש ויולות, שמונה צ'לו וחמישה בסים. הוא מוסיף, "[אביו של מוצרט] ליאופולד העיר שכדי לשפוט לפי הסימפוניות הפריזאיות שראה, הצרפתים חייבים לאהוב סימפוניות רועשות". הסימפוניה בנויה לפי שלושה פרקים: בצורה מהירה-איטית-מהירה, תוך השמטת המינואט המצוי בדרך כלל בסימפוניות מהתקופה הקלאסית. חלק ראשון: אלגרו. 4 רבעים. הפרק הראשון נפתח בסולם רה מז'ור עולה ומואץ באפקט הידוע בזמנו בסגנון אסכולת מנהיים. חלק שני: אנדנטינו, שש שמיניות. בדו מז'ור. או לפי ביצועים אחרים: אנדאנטה, שלושה רבעים. בדו מז'ור. חלק שלישי: אלגרו, 2 חלקי 2. מדיה וקבצים בנושא סימפוניה מס' 31 של מוצרט בוויקישיתוף רוברט דירלינג, המוזיקה של וולפגנג אמדאוס מוצרט, הסימפוניות, 1982 ביצוע הסימפוניה
דונבנט

דונבנט (באנגלית: Dunavant) הוא שטח גלילי במדינת קנזס שבארצות הברית. בשנת 1888 הוקם בית דואר בדונבנט, והוא המשיך לפעול עד שנסגר בשנת 1932. ב-1910, מנתה אוכלוסיית דונבנט 85 אנשים. ב-1912 פעלו בדונבנט משרד דואר ומשרד טלגרף. העיר שכנה על כביש גישה שיצא מהכביש הראשי של מיזורי (אנ') באותה התקופה. הקרב על היקורי פוינט החל ב-13 בספטמבר 1856, והסתיים יום לאחר מכן, ב-14 בספטמבר של אותה השנה. ב-13 בספטמבר, ג'יימס הנרי ליין, מנהיג ארגון ה-Free Stater של קנזס, החל במצור על קבוצת "בריוני הגבול" (אנ') בהיקורי פוינט - שהייתה התיישבות שתמכה בעבדות. לפני כן, קבוצת "בריוני הגבול" תקפה את העיירה Valley Falls, שנקראה אז Grasshopper Falls. בין תומכי קבוצת "בריוני הגבול" נמנו גם 40 חברים מדרום קרולינה. כוח של מתנגדי עבדות תקף, אך נהדף. הכוח שלח לעיר לורנס בקשה להבאת כוחות תגבור כדי לסייע במאבקם, וזה הגיע לזירת הקרב יום אחד מאוחר יותר. בקרב החדש נפצעו ארבעה תומכי עבדות, חמישה מתנגדים לה, ותומך עבדות אחד נפצע. כמאה מתנגדי עבדות נכלאו על ידי הכוחות המזוינים של ארצות הברית לאחר הקרב, וזאת בעקבות הצהרתו של מושל טריטוריית קנזס דאז ג'ון גירי, שביקש לנצור את האש בטריטוריה. מתנגדי העבדות טענו כי הם פעלו מתוך הגנה עצמית, ואלה שוחררו. סמן היסטורי של קנזס לקרב היקורי פוינט ניצב במרחק של כ-800 מטרים משם, על כביש 59 של ארצות הברית. בקרבת מקום, 402.33 מטרים בלבד מהקרב על היקורי פוינט, נמצאת החווה בה נולד הצייר ג'ון סטיוארט קארי. בית החווה הועבר לאוסקלוסה ויש תוכניות להפוך אותו למוזיאון. מאוחר יותר בחייו, ג'ון סטיוארט קארי התפרסם בזכות ציורו של הבולשן ג'ון בראון בקפיטול של מדינת קנזס, וגם בזכות ציורו "חוק מול שלטון האספסוף" במשרד המשפטים בוושינגטון הבירה, שבו שופט בגלימות שחורות מגן איש מאספסוף רצחני. דונבנט ממוקמת כ-90 קילומטרים צפונית-מערבית לקנזס סיטי שבמזרח מדינת קנזס. גובהה הוא 352 מטרים. Samuel James Reader, George A. Root, Lynn H. Nelson (ע), The First Day's Battle at Hickory Point, כרך 1, 1931, Kansas History: A Journal of the Central Plains, עמ' 28-49 מדיה וקבצים בנושא דונבנט בוויקישיתוף בית הקברות פלאם גרוב, דונבנט, קנזס סמן היסטורי לקרב היקורי פוינט, ממוקם 1/4 מייל מזרחית ממקום הולדתו של ג'ון סטיוארט קארי, על כביש 59 של ארצות הברית תמונות של דונבנט, Panoramio שחזור קרב היקורי פוינט, ג'פרסון ניוז U.S. Geological Survey Geographic Names Information System: Dunavant (באנגלית) Kansas Post Offices, 1828-1961 - Kansas Historical Society, web.archive.org, ‏2014-05-29 Kansas: a cyclopedia of state history, embracing events, institutions, industries, counties, cities, towns, prominent persons, etc., באתר "KSGenWeb" (באנגלית) Stony Point, Kansas – Legends of Kansas Legends of Kansas: Stony Point, Kansas, באתר "Legends of Kansas Legends of Kansas" (באנגלית) Battle of Hickory Point, באתר "Civil War on the Western Border" (באנגלית) Battle of Hickory Point, באתר "HMdb" (באנגלית) "Panoramio - Photo of Hickory Point". נבדק ב-22 ביוני 2022. {{cite web}}: (עזרה) The Historical Marker Database: Battle of Hickory Point Kansas Memory: Street scene in Dunavant, Kansas Lambert, Don (במאי 2004). "My Experience With John Steuart Curry and His Widow". American Artist. 68 (742) – via Ebsco. {{cite journal}}: (עזרה) Kennedy, Roger G.; David Larkin (2009). When art worked. New York: Rizzoli. pp. 63–64. ISBN 978-0-8478-3089-3.
אילורארקטוס

אילורארקטוס (שם מדעי: Ailurarctos; מילולית: "דוב חתול") הוא סוג נכחד של טורף ממשפחת הדוביים, אשר התקיים בסוף המיוקן בסין שלפני 8 מיליון שנה מזמננו. סוג זה תואר למדע ב-1989 והוא כולל 2 מינים: Ailurarctos lufengensis ו-Ailurarctos yuanmouenensis. המאובנים שלו התגלו בלופנג שביונאן, דרום-מערב סין. שמו הוענק לו עקב המבנה החתולי של הגולגולת הקטנה בעלת המבנה המחוזק. לפי מבנה שיניו הוא מקושר לתת-המשפחה איילורופודים, בה גם הפנדה הענקית. הוא היה קטן בהרבה מהפנדה, באורך משוער של 30 עד 60 ס"מ אך מבנה שיניו היה בעל מבנה דומה שהתאים חלקית לתזונה צמחונית. עם זאת התזונה שלו הייתה מגוונת יותר ואולי דומה לזו של פנדה אדומה. סוג זה היה אולי אביהם הקדום של הסוגים פנדה והקרטזויארקטוס, אשר החלו להתפתח כעבור 2 מיליון שנה ממנו והחלו לגדול בהדרגה. לטורף הענק הייתה עצם שורש כף היד מוגדלת מאוד שסייעה לפיצוח ואכילת צמח החזרן (במבוק). מדיה וקבצים בנושא אילורארקטוס בוויקישיתוף אילורארקטוס, באתר GBIF (באנגלית) Ailurarctos, uchytel.com Qiu, Zhangxiang; Qi, Guoqin (1989). "Yúnnán lù fēng wǎn zhōng xīn shì de dà xióngmāo zǔxiān huàshí" 云南禄丰晚中新世的大熊猫祖先化石 [Ailuropod Found From the Late Miocene Deposits in Lufeng, Yunnan] (PDF). Vertebrata PalAsiatica. 27 (3): 153–169 Miocene-Period Giant Panda Already Had Enigmatic Extra ‘Thumb’ | Sci.News, Sci.News: Breaking Science News, ‏1 ביולי 2022
ליסנדרו מרטינס

ליסנדרו מרטינס (בספרדית: Lisandro Martínez; נולד ב-18 בינואר 1998 בגואלגואי שבארגנטינה) הוא כדורגלן ארגנטינאי המשחק בעמדת הבלם בקבוצת מנצ'סטר יונייטד ובנבחרת ארגנטינה. מרטינס גדל במחלקת הנוער של ניואל'ס אולד בויס. הוא שיחק בקבוצות הבוגרות של ניואל'ס אולד בויס ושל דפנסה וחוסטיסיה במסגרת ליגת העל הארגנטינאית. ב-20 במאי 2019 חתם מרטינס באייאקס מליגת העל ההולנדית. ב-17 ביולי 2022 חתם מרטינס במנצ'סטר יונייטד לחמש שנים עם אופציה לשנה נוספת. ב-7 באוגוסט ערך הופעת בכורה בפרמייר ליג, בהפסד 1–2 לברייטון אנד הוב אלביון. ב-22 במרץ 2019 ערך מרטינס את הופעת הבכורה שלו בנבחרת ארגנטינה, בהפסד 1–3 לנבחרת ונצואלה במשחק ידידות. הוא היה חלק מסגל נבחרת ארגנטינה בטורניר קופה אמריקה 2021, בו זכתה הנבחרת, וערך הופעה אחת בטורניר. נכלל בסגל נבחרת ארגנטינה בטורניר מונדיאל 2022. אייאקס אליפות הולנד: 2020/2021, 2021/2022 הגביע ההולנדי: 2020/2021 מגן יוהאן קרויף: 2019 מנצ׳סטר יונייטד גביע הליגה האנגלי: 2022/2023 הגביע האנגלי: 2023/2024 נבחרת ארגנטינה קופה אמריקה: 2021, 2024 פיינליסימה: 2022 גביע העולם: 2022 מדיה וקבצים בנושא ליסנדרו מרטינס בוויקישיתוף ליסנדרו מרטינס, ברשת החברתית אינסטגרם ליסנדרו מרטינס, באתר Transfermarkt ליסנדרו מרטינס, באתר Soccerway ליסנדרו מרטינס, באתר BDFutbol ליסנדרו מרטינס, באתר WorldFootball.net ליסנדרו מרטינס, באתר National Football Teams ליסנדרו מרטינס, באתר FootballDatabase.eu Ajax verzekert zich van komst Argentijn Lisandro Martínez באתר הרשמי של אייאקס, 20 במאי 2019 (בהולנדית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית) ערך זה הוא קצרמר בנושא כדורגלנים ארגנטינאים. אתם מוזמנים לתרום לוויקיפדיה ולהרחיב אותו.
קלמליזאורוס

קלמליזאורוס (שם מדעי: Klamelisaurus; מילולית: "לטאת הרי קלמלי") הוא סוג של דינוזאור ממשפחת הממנצ'יזאוריים, אשר התקיים במשך היורה התיכון של סין, לפני 165 מיליון שנה מזמננו. המאובנים של הדינוזאור התגלו בתצורות שישוגו (אנ') שבשינג'יאנג ואלה תוארו למדע ב-1993 בידי החוקר הסיני ג'או שיג'ין. בסוג תואר מין יחיד - Klamelisaurus gobiensis. הממצאים כללו שלד די שלם למעט הגולגולת. דינוזאור זה היה בעל צוואר ארוך וחוליות קשותות שתמכו במבנה הארוך שלו. לפי החוקר גרגורי ס. פאול הוא הגיע לאורך 13 מטרים, כשמחצית האורך כולל את הצוואר ולמשקל של 6 טונות בממוצע. מבנה הצוואר יכל להזדקף כדי להגיע לצמרות עצים ולאכול מעליהם והזנב איזן אותו ואולי אף הגן עליו מטורפים מקומיים כמו המונולופוזאורוס והסינרפטור. לצידו התגלו ממצאי בלוזאורוס שלעיתים נחשב לחבר בסוג זה, אף שכיום רוב החוקרים רואים בבלוזאורוס סוג עצמאי, מאחר שמבנה העצמות שונה מעט וגם גיל הממצאים. מדיה וקבצים בנושא קלמליזאורוס בוויקישיתוף קלמליזאורוס, באתר GBIF (באנגלית)
פיראס אל-בורייכאן

פיראס אל-בורייכאן (בערבית: فراس البريكان, בתעתיק מדויק: פראס אלבריכאן; נולד ב-14 במאי 2000 בריאד שבערב הסעודית) הוא כדורגלן סעודי המשחק בעמדת החלוץ בקבוצת אל-פתח מליגת העל הסעודית ובנבחרת ערב הסעודית. אל-בורייכאן גדל במחלקת הנוער של א-נסר. ב-12 באפריל 2018 הוא ערך את הופעת הבכורה שלו במועדון, בניצחון 2-1 על אל-קאדסיה במסגרת ליגת העל הסעודית. בסך הכל ערך 28 הופעות ליגה במדי המועדון, בהן הבקיע ארבעה שערים. ב-8 ביולי 2021 חתם אל-בורייכאן באל-פתח מליגת העל הסעודית. ב-12 באוגוסט ערך את הופעת הבכורה שלו במועדון, בהפסד 1-0 לא-ראא'ד במסגרת הליגה. ב-26 באוגוסט הבקיע את שער הבכורה שלו במועדון, בניצחון 2-0 על א-שבאב במסגרת הליגה. בסך הכל ערך 26 הופעות ליגה במדי המועדון בעונתו הראשונה, בהן הבקיע 11 שערים. ב-10 באוקטובר 2019 ערך אל-בורייכאן את הופעת הבכורה שלו בנבחרת ערב הסעודית, בניצחון 3-0 על נבחרת סינגפור במסגרת מוקדמות מונדיאל 2022. ב-27 בנובמבר הבקיע את שער הבכורה שלו בנבחרת, בהפסד 3-1 לנבחרת כווית במסגרת גביע המפרץ לאומות 2019. אל-בורייכאן היה חלק מסגל נבחרת ערב הסעודית בטורניר הכדורגל באולימפיאדת טוקיו בשנת 2021. נכלל בסגל נבחרת ערב הסעודית לטורניר מונדיאל 2022. נכלל בסגל נבחרת ערב הסעודית לטורניר גביע אסיה 2023. א-נסר אליפות ערב הסעודית (1): 2018/2019 הסופר קאפ הסעודי (2): 2019, 2020 נבחרת ערב הסעודית עד גיל 20 אליפות אסיה עד גיל 19 (1): 2018 נבחרת ערב הסעודית עד גיל 23 גביע אסיה עד גיל 23 (1): 2022 פיראס אל-בורייכאן, באתר Transfermarkt פיראס אל-בורייכאן, באתר Soccerway פיראס אל-בורייכאן, באתר WorldFootball.net פיראס אל-בורייכאן, באתר National Football Teams פיראס אל-בורייכאן, באתר FootballDatabase.eu قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית) مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
לילה (סרט, 1930)

לילה (באנגלית: NIght) הוא סרט הנפשה קצר אמריקאי בסדרת "סימפוניות טיפשיות" שהופק על ידי סרטי וולט דיסני. הוא הופץ בשנת 1930 על ידי סרטי קולומביה. הסרט נפתח בסונאטה לפסנתר מס' 14 של בטהובן, סונאטת אור הירח. הסונאטה מזומזמת על ידי ירח מאונש. נוסף על כך, כמה זוגות של בעלי חיים (כגון ינשופים או חרקים) רוקדים לצלילי הסונטה. הינשופים משוחחים זה עם זה לפי הצלילים גם גחליליות, תוך כדי תעופה מתחילות לזהור לפי צלילי המוזיקה. גם יתושים וצפרדעים הולכים על הנהר לצלילי המוזיקה, אך הצפרדע אוכלים את היתושים באמצעות לשונה הארוכה, הצפרדע שוחה לעבר עלה סמוך בשביל לחזר אחרי נקבת צפרדע שעוברת סמוך למקום. בעוד שצפרדע אחרת מנצחת על תזמורת של צפרדעים. הצפרדע אומר לנקבה שהוא אוהב אותה ורוצה לצאת איתה והיא מסכימה והם מקפצים על עלי הנהר לפי צלילי המוזיקה. הם אפילו מתנשקים תוך כדי המוזיקה, אך לבסוף הם נופלים לתוך מפל ובנקודה הזאת מסתיים הסרט. וראייטי (14 במאי 1930): "עוד אחת מסרטי סימפוניות טיפשיות האלה מהעט של דיסני, וטובים מאוד. די מצחיק סרט זה, עם כמה טריקים חדשים של אנימציה שיסקרנו את המקצוע וגם את הציבור. הוא יכול לנגן בכל קיבולת ולכל קליק. פריסת התסריט היא אפיזודית, שינוי בדמויות בקנה אחד עם המעבר בלחנים. חידוש עיקרי מלווה את המנגינה הידועה "תולעת זוהר", גחליליות בטיסה נדלקות בקצב עם המוזיקה. ככל הידוע זו הפעם הראשונה בכל סרט הנפשה עם אפקט זה. אחרת, לירח "טרא-לה" מלווה כאשר קורותיו משתובבות על פני המים, יש כמה ינשופים קומיים, ומקהלת צפרדעים שמאטה מעט את הקצב אך ניתן לחתוך כרצונך מבלי למרוח את הרושם העיקרי של יתושים וזוג חרקים מתחכמים, המגלים את הגינונים הידועים של פרסות, מוסיפים לזכותה של הסליל. זקנים, כמו גם הילדים, הוכיחו חיבה חזקה לסדרה הזו. הם לא יהיו מאוכזבים בלילה." Motion Picture News (28 ביוני 1930): "פיקח: כיף גדול בסרט המצויר השטותי הזה. ינשופים מבצעים צעדי ג'אז על חבצלות מים; צרעות שהופכות למכללה; ואפילו הירח המאונש שנכנס לשימי. מסונכרן יפה ומסיט מאוד. בסדר לכל חשבון וניתן להתאמה במיוחד לבילוי במזג אוויר חם. מומלץ ללא הזמנות." הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. סימפוניות טיפשיות "לילה", במסד הנתונים הקולנועיים IMDb (באנגלית) "לילה", באתר AllMovie (באנגלית) "לילה", במסד הנתונים הקולנועיים KinoPoisk (ברוסית) "Talking Shorts". Variety: 19. 14 במאי 1930. נבדק ב-23 בפברואר 2020. {{cite journal}}: (עזרה) "Short Subjects". Motion Picture News: 76. 28 ביוני 1930. נבדק ב-23 בפברואר 2020. {{cite journal}}: (עזרה)
רייקרז איילנד

רייקרז או האי רייקרז (באנגלית: Rikers Island) הוא אי באיסט ריבר עליו נמצא הגדול בבתי הכלא המחוזיים של העיר ניו יורק. שטח האי 1.7 קמ"ר והוא מצוי בין הרבעים קווינס והברונקס בקרבת נמל התעופה לה גוארדיה. הכלא מנוהל על ידי מחלק המוסר של מדינת ניו יורק, בתקציב של 860 מיליון דולרים מדי שנה, ועובדים בו צוות של 10,000 סוהרים ו-1,500 עובדים נוספים המטפלים ב-130,000 אסירים הכלואים בכלא מדי שנה. בכל עת מצויים באי עד 15,000 אסירים. באי עשרה בתי כלא ובתי מעצר. האי ממוקם ברובע הברונקס, אולם הגישה אליו היא מכיוון קווינס, באמצעות גשר האי רייקרז שנבנה בשנת 1966. אורכו של הגשר התלת-מסלולי 1.28 ק"מ. קודם לבניית הגשר, הגישה היחידה לאי הייתה באמצעות מעבורת. האי קרוי על שם אברהם רייקן, מתיישב הולנדי שעבר ללונג איילנד בשנת 1638, וצאצאיו היו הבעלים של האי עד שנת 1884 עת נמכר לעיריית ניו יורק בסכום של 180,000$ במטרה לשמש כבית כלא. ציור שיצר סלבדור דאלי כהתנצלות על כך שלא הצליח להגיע להרצאה בפני האסירים בכלא היה תלוי בחדר האוכל של האסירים בשנים 1965–1981. ב-1981 הועבר הציור לאולם המבואה של הכלא, משם נגנב בשנת 2003 על ידי שלושה סוהרים. הציור לא הושב לכלא. בתי הכלא של רייקרס ידועים באכזריותם, ולאי ניתנו מספר שמות בלתי רשמיים כמו "אי העינויים". בקצהו הצפוני של האי, נמצא אגף הבידוד, מבנה בן חמש קומות המכיל 500 תאי בידוד. בעקבות המוניטין השלילי ובעקבות התאבדותו של העציר קאליף בראודר, החליטה עיריית ניו יורק לסגור את הכלא, והוא צפוי לנעול שעריו באופן סופי בשנת 2026. במקום מתקני הכליאה הנוכחיים, צפויים להיבנות ארבעה בתי כלא עיקריים במתחם, שיחליפו את המצב הקיים, בעלות של 8 מיליארד דולר. מקרה התאבדותו של בראודר, הוביל את ברק אובמה להורות בצו נשיאותי שלא לאכסן קטינים בבידוד בבתי כלא פדרליים. בין יתר האסירים המפורסמים, ניתן למנות את הזמר טופאק שאקור ואנה סורוקין. מדיה וקבצים בנושא רייקרז איילנד בוויקישיתוף מתקני העונשין של מדינת ניו יורק מפת האי "שומרים מאשמים בגניבת דאלי" - (BBC) "ההיסטוריה של מחלקת הענישה של ניו יורק" רייקרז איילנד, באתר אנציקלופדיה בריטניקה (באנגלית)
הטבלה בקנזס

הטבלה בקנזס (באנגלית: Baptism in Kansas) הוא ציור משנת 1928 מאת הצייר האמריקאי ג'ון סטיוארט קארי. הציור מציג טקס הטבלה לנצרות, שמתקיים בתוך שוקת בקר. השמים מכילים עורב ויונה, שמתייחסים לעורב והיונה ששחרר נוח מהתיבה. הוא מבוסס על טקס הטבלה שבו נכח קארי ב־1915. בשנה זו, בעקבות התייבשות אפיקי הנחלים, לא נותר אתר מתאים אחר לקיום הטקס, פרט לאותה שוקת בקר. עובדת קיומו של הטקס מתועדת בתצלומים היסטוריים. את הציור עצמו קארי יצר באוגוסט 1928, כעבור 13 שנים, וזאת מהזיכרון ובלי שניהל במהלכן רישומים או הערות. הציור הוצג לראשונה בתערוכת בינאל (Biennal) ה-11 שהציגה ציורים בסוגת אומנות השמן האמריקאית העכשווית בגלריית קורקורן לאמנות בוושינגטון די. סי.. היא נרכשה על ידי גרטרוד ונדרבילט ויטני ב-1930, ומוצגת במוזיאון ויטני לאמנות אמריקאית מאז 1931. הציור העניק לקארי תהילה בין־לאומית והוא נחשב לאחד מבין היצירות האייקוניות של תנועת האזורנות האמריקאית. המבקר תומאס קרייבן כתב על הציור: "לא הייתה בורלסקה בתמונה, לא סאטירה, לא הטעיה מתוחכמת. הוא נוצר מתוך יראת כבוד והבנה רוחנית, ובוצע מתוך כנות של כוונה שהיא נדירה מדי בכל אמנות." "הטבלה בקנזס", באתר המוזיאון ויטני לאמנות אמריקאית (באנגלית) Patricia A. Junker, Henry Adams, Charles C. Eldredge, Lucy J. Mathiak, John Steuart Curry: Inventing the Middle West, Hudson Hills, 1998, ISBN 978-1-55595-139-9. (באנגלית) Speaking of Pictures…, מגזין לייף, 29 בנובמבר 1943 (באנגלית) Catalog of a Loan Exhibition of Drawings and Paintings by John Steuart Curry, Lakeside Press, 1939, p. 5.